Volodymyrskyin piiri

Volodymyrskyin piiri () on hallinnollinen piiri Ukrainan luoteisosassa Volynian alueella, Puolan itänapurina. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Volodymyr-Volynskyin rajoittuu pohjoisessa Kovelin piiriin, idässä Lutskin piiriin ja etelässä Lvivin alueeseen. Piirin hallinnollinen keskus on Volodymyr (vuosina 1944-2021 nimeltään Volodymyr-Volynskyi; 38 070 as., 2021).

Volodymyr-Volynskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Volodymyr-Volynskyin piirin pinta-alaksi tuli 2 556,5 neliökilometriä.

Ukrainan tilastokeskus arvioi Volodymyr-Volynskyin piirin väkiluvuksi 171 264 (1.1.2021).  Kaupunkilaisiksi luokiteltiin 61,5 prosenttia piirin asukkaista (105 354 as.), eli kolmen kaupungin (Volodymyr, Novovolynsk ja Ustyluh) sekä kolmen kaupunkityyppisen taajaman väestö.

Lähteet

Aiheesta muualla